שולחן עגול נשים פיננסים ומה שביניהם - ליאור מנצור - CSR
23/04/2018 אין תגובות
שולחן עגול נשים, פיננסים ומה שביניהם
אם הייתם אומרים לי לפני כמה חודשים שאני אארגן שולחן עגול בנושא “נשים, פיננסים ושוק ההון” הייתי מתפקעת מצחוק. ואם הייתם אומרים לי שהוא יורכב מפסיפס נשים מרשימות, מובילות בתחומן בעלות פאשן לעולם הכלכלי ורצון עז לשנות את חוקי המגדר והמשחק, הייתי בכלל המומה.
בעודי כותבת שורות אלו הדם שוצף וגועש ומפעפע בעורקיי מהתרגשות.
חזרתי עכשיו משולחן עגול בהובלתיי בנושא ״נשים, פיננסים ושוק ההון״.
במסגרת עבודתי הוזמנתי לכנס משקיעים, בכניסה נציגת הקבלה אמרה לי עם חיוך ענק על פניה “איזה כיף לראות פה אישה”, חייכתי בנימוס ונכנסתי. הבנתי מדוע תגובתה אל נוכחותי הייתה כה לבבית, רוב האולם היה מורכב מגברים והיינו מיעוט נשי בחדר.
חזרתי מהכנס (שהיה נהדר אגב) מלאת מחשבות, האם ישנו מצב בו בישראל הנאורה והמתקדמת בשנת 2018 ישנם מקצועות עם זהות מגדרית ענפה- מקצועות שמוגדרים כנשיים ומקצועות שמוגדרים כגבריים, האם אנחנו כחברה מסכימות ומסכימים לכך? או שמא אלה הגיגים שהתגנבו לראשי והמצב כלל אינו כזה.
המחשבות הללו היו לי מאוד תמוהות מפני שאני גדלתי בבית שעקב אחרי כל גחמה שלי בהשתאות שיא, יום אחד רציתי להיות עורכת דין ומשם להמשיך ולכהן כשופטת, יום אחר שרת החוץ וביום השלישי חשקה נפשי לפצוח ברון ולשיר, כל המקצועות התקבלו באהדה והורי אף עזרו לי להתפתח בכל כיוון שרציתי (בין אם זה שיעורי פיתוח קול או מציאת קורס באוניברסיטה הפתוחה במשפטים).
התחושה שקיבלתי שהשמיים הם הגבול בשבילי, והסיטואציה בכנס משקיעים גרמה לתהות האם יש בנות, נערות ונשים שלא מרגישות ככה שיש דברים שאין ביכולתן לעשות בשל תקרת זכוכית שחגה מעל ראשן, שיש איזה חלוקה גנרית של מה הו כן יכולות לעשות ומה הן לא.
בשביל לאשש או להפריך את מחשבותיי התחלתי לפעול.
פרסמתי פוסט במדיה החברתית המוכרת לכולנו “פייסבוק” והפוסט זכה לתגובות מרגשות, נשים רבות שלחו לי הודעות והתחילו לשתף. הבנתי שאילו הן אינן מחשבותיי הבלעדיות וחשבתי מה לעשות הלאה ומהו הצעד הבא. החלטתי על כינוס שולחן עגול עם נשים שונות שחיות ונושמות את העולמות הללו בשביל להבין את המגמה, הנקודות הכואבות ולעשות סיעור מוחות שיניב פתרון לעולה מהשטח.
מצאתי תאריך, חברת מקאן הסכימה לארח את השולחן העגול בחדר הישיבות שלה והתחלתי להפיק את האירוע הזה, לחשוב על לוחות הזמניים ומציאת תכנים רלוונטים. לאורך כל הזמן פחד התגנב לראשי, שמא השולחן יישאר מיותם ואהיה בחדר לבדי עם העוגיות שקניתי (סטייל הקיץ של אביה) אך, המציאות עולה על כל דמיון זכיתי לפגוש נשים מרהיבות ומרשימות שנרתמו למטרה ואומרות בריש גליי לא עוד, הקשבנו אחת לשנייה לניסיון, לחוויות ועלו בידיי כמה תובנות.
כמו שאני לא מוכנה לחגוג יום אישה אחד בשנה ול”זכות” ב-364 ימים גבריים, אני לא מוכנה לקבל את התפיסה המגדרית המשויכת לעולמות ההון והפיננסים. אני מוכנה להתפשר על חצי חצי אך לא פחות.
ברצוני לנצל במה זאת ולהודות לכל השותפות המדהימות אביטל שטרן, גלי שמיר, חנה רדו וכל הנשים המרשימות שהגיעו הערב. בזכותכן עוד נשנה את העולם.